Ҡайһы берҙә виртуалдар, йәнәһе, виртуал хужаһының фекеренә ҡаршы фекер бар булып күренһен өсөн яһала. Бындай виртуалдар фекер алышыуҙа төп ҡатнашыусы тарафынан еңел генә кире ҡағылған әһәмиәтһеҙ генә дәлилдәр килтерә йә хурлауҙар ҡуллана. Шуның ашатөп ҡатнашыусының бәхәстәге урыны көсәйә. Бындай виртуалдар йыш ҡына үҙен наҙан йә тема буйынса белемһеҙ итеп күрһәтә, йә үҙен фанатик итеп тота. Һөҙөмтәлә бәхәс көрсөккә барып төкәлә йә кәмиткә әйләнә һәм башҡа ҡатнашыусыларҙың бәхәстә ҡатнашыу теләген һүндерә һәм ике яҡтың да етди дәлилдәр килтереп етди бәхәс ҡороу мөмкинлеген юҡҡа сығара. Бындай виртуалодарҙы асыу ябайҙарҙы күреп алыуға ҡарағанда ҡатмарлыраҡ, сөнки бәхәстәрҙә үҙен тап шулай тотҡан һәм шул уҡ маҡсатлы кешеләр йыш осрай.